મહેસાણા જિલ્લામાં જોટાણા પંથક સહિતના વિસ્તારોમાં હજુ પણ વરસાદની રાહ જોવાઈ રહી છે. બીજી તરફ જે ખેડૂતો પાસે પિયતની વ્યવસ્થા છે તેવા ખેડૂતોએ પણ હવે બોર કે જે વ્યવસ્થા છે તેની મદદથી પિયત આપવાનું શરૂ કરી દીધું છે. ઉત્તર ગુજરાતના વાવેતરના આંકડા પણ ગત વર્ષની સાપેક્ષે ૩૦ ટકા જેટલું ઓછું વાવેતર દર્શાવી રહ્યા છે, મતલબ કે હજું ઘણા વિસ્તારોમાં વાવેતર બાકી છે. જેથી સાર્વત્રિક વરસાદ વરસવાની રાહ જોવાઈ રહી છે.